До работната група за промени в Закона за горите

чрез Председателя на Съюз на лесовъдите в България- проф. д-р Иван Палигоров

ПРЕДЛОЖЕНИЕ

от доц. д-р Ангел Ферезлиев

ръководител на ОБИГ-Велинград, ИГ-БАН

Уважаеми, колеги.

Във връзка със Заповед РД 49-243 на изпълнителния директор на ИАГ/10.06.2021г., правя следните предложения за допълнения към Закон за горите:

Чл.193(3)Работниците и служителите на Изпълнителната агенция по горите и нейните структури, от централните управления на държавните предприятия по чл. 163, на държавните горски стопанства, държавните ловни стопанства, учебно-опитните горски стопанства и на общините - собственици на гори, могат да ползват ежегодно до 10 пространствени куб. м дърва за огрев от горските територии - държавна или общинска собственост, срещу заплащане на разходите за добив.

да се допълни…и на общините, **учените от Институт за гората-БАН, лесовъдите-преподаватели от ЛТУ и професионалните гимназии по горско стопанство**

(4) С правата по ал. 3 се ползват след пенсионирането си и лица с трудов или служебен стаж над 20 години, работили в администрации, структури или при търговци, чиито служебни задължения са били свързани с проучването, управлението, стопанисването или ползването на горски територии - държавна или общинска собственост, както и съпругът на починал служител, когато е в пенсионна възраст.

да се допълни…свързани с **проучването**, управлението…..

(5) Работниците и служителите на Изпълнителната агенция по горите и нейните структури, на държавните горски стопанства, държавните ловни стопанства, учебно-опитните горски стопанства и на общините - собственици на гори, имат право за всеки прослужени 10 години да получат до 5 куб. м дървен строителен материал от горските територии - държавна или общинска собственост, срещу заплащане на разходите за добив.

да се допълни… и на общините, **учените от Институт за гората-БАН, лесовъдите-преподаватели от ЛТУ и професионалните гимназии по горско стопанство**

14.06.2021 г. доц.д-р Ангел Ферезлиев

гр.Велинград